Du skal selv sørge for alt udstyr, når du er afsted på skiturene. Alt det udstyr, vi bruger til at træne hjemme på skolen, stiller skolen til rådighed. Hvad for noget udstyr du skal vælge, er straks lidt sværere at svare på. Det kommer nemlig an på, hvilken prioritering du vælger. Hvis du vælger AMS eller BSI, så er et par gode ski, der er bygget til pisten at foretrække. Hvis du derimod vælger freestyle, er et par parkski nærmest et must. På snowboard plejer vi at anbefale et godt allround board. Vi plejer egentlig at anbefale at vente med at købe udstyr til, at du starter på skolen, da vi her giver dig et grundigt oplæg omkring alt udstyret, og vi har også en produktaften, hvor vi tager til Funsport i Vejle, som giver 30% på nye varer, og der plejer også at være andre gode opstarts tilbud. Så vent med at købe, hvis du er i tvivl, da vi rigtig gerne vil hjælpe, når du kommer på skolen – og husk nu, benene er det vigtigste udstyr!
Det er samtidig utrolig vigtigt at få navn på alt dit udstyr – det er dit og kun dit ansvar, at du har styr på dit udstyr, både ved ankomst til hotellet og hjemkomst på BGI. Ved hjemkomst på BGI skal alt udstyret i vores skicontainer.